open-index/open-wikipedia-markdown huggingface dataset:
1916. gads Latvijā

thumb|315px|Latvijas - latviešu zemes karte (1911).
Šajā lapā ir apkopoti **[[1916. gads|1916. gada]] notikumi [[Latvijas vēsture|Latvijas vēsturē]]**. 
Vidzemes un Latgales vēsturiskās zemes tolaik atradās Krievijas Impērijas Vidzemes un Vitebskas guberņā. Pēc Kurzemes ofensīvas Vācijas impērijas karaspēks bija okupējis lielāko daļu no Kurzemes, Zemgales un Sēlijas.

## Notikumi

### Janvāris
* 1. janvāris — latviešu svarcēlājs Jānis Krauze Viskrievijas čempionātā, Maskavā, pieccīņas summā guva 1. vietu.

### Februāris
* 12. februāris — Latviešu izglītības biedrība Rīgā atvēra Meiteņu (Sieviešu) ģimnāziju un Zēnu reālskolu.

### Marts
* 21. marts — lai palīdzētu sabiedrotajiem spēkiem pie Verdenas, Krievijas 12. armija organizēja uzbrukumu Rīgas frontes Ķekavas iecirknī. Kaujās piedalījās arī latviešu strēlnieku bataljoni zaudējot ap divsimt kritušo (ievainoti vairāk par trīssimt karavīru).

### Maijs
* 11. maijs — tika izdota pavēle papildināt katru latviešu bataljonu ar divām rotām; viens latviešu strēlnieku bataljons turpmāk sastāvēja no sešām rotām.

### Jūlijs
* 4.—5. jūlijs — lai piesegtu Alekseja Brusilova plašo ofensīvu Dienvidrietumu frontē un neļautu vācu daļas pārmest uz dienvidiem, tika rīkots uzbrukums vācu pozīcijām pie Ķekavas.
* 16.—23. jūlijs — uzbrukums vācu pozīcijām pie Ķekavas tika atjaunots.

### Septembris
* 25. septembris — Nāves salā notika vācu gāzu uzbrukums, kas pēc sava apjoma bija pirmais un lielākais šāda veida ieroču pielietojums pretinieka iznīcināšanai Pirmajā pasaules karā Latvijā.
* 28. septembris — latviešu strēlnieku bataljoni tika pārdēvēti par pulkiem, un no tiem tika izveidotas 2 brigādes pa 4 pulkiem katrā.

### Decembris
* 26.—29. decembris — latviešu svarcēlājs Jānis Krauze Viskrievijas čempionātā, Petrogradā, pieccīņas summā guva 1. vietu.
*29. decembris — cepelīns avarē mežā netālu no Ziemupes.

## Dzimuši
* 18. marts — Imants Sudmalis, padomju partizāns Otrā pasaules kara laikā (miris 1944. gadā)
* 25. maijs — Laimdonis Grasmanis, skatuves glezniecības meistars (miris 1970. gadā)
* 30. marts — Alfrēds Rasiņš, botāniķis (miris 1995. gadā)
* 3. septembris — Aleksandrs Koblencs, Latvijas šahists, treneris, žurnālists un šaha literatūras autors (miris 1993. gadā)
* 30. oktobris — Augusts Voss, politisks darbinieks, LKP CK pirmais sekretārs (miris 1994. gadā)

## Miruši
* 27. marts — Kārlis Mīlenbahs, valodnieks un pedagogs (dzimis 1853. gadā)
* 24. aprīlis — Gustavs Manteifelis, vācbaltu publicists, vēsturnieks, etnogrāfs, folklorists un izdevējs. (dzimis 1826. gadā)
* 2. augusts — Eduards Pulpe, lidotājs (dzimis 1880. gadā)

## Skatīt arī
* Latvija
* Latvijas vēsture
* Latvijas klimats

## Ārējās saites
* Uldis Ģērmanis. Strēlnieki kā triecienvienības Rīgas frontē 1916. gadā 
* Latviešu strēlnieku 1916. g. vasaras kaujas
Vladislavs Kozlovs

**Vladislavs Kozlovs** (dzimis  Rēzeknē) ir Latvijas bijušais futbolists, uzbrucējs.

## Atsauces

## Ārējās saites
Borisovs

**Borisovs** (krievu un , no personvārda Boriss (*Бори́с*); sieviešu dzimtē Borisova (*Бори́сова*)) ir krievu//bulgāru cilmes uzvārds. Cilvēki ar šo uzvārdu:

* Boiko Borisovs (*Бойко Борисов*; 1959) — Bulgārijas politiķis;
* Dmitrijs Borisovs (1987) — Latvijas futbolists;
* Jura Borisovs (*Юра Бори́сов*; 1992) - krievu aktieris;
* Konstantins Borisovs (*Константин Борисов*; 1984) — Krievijas kosmonauts.
Ravenna

{
  "type": "ExternalData",
  "service": "geoshape",
  "ids": "Q13364"
}


**Ravenna** () ir pilsēta Itālijā, Emīlijas-Romanjas reģionā. Atrodas netālu no Adrijas jūras, pilsētu ar jūru savieno kanāls. No 402. līdz 476. gadam Ravenna bija Rietumromas impērijas galvaspilsēta. Vēlāk tā bija arī ostgotu valsts centrs. Ievērojami apskates objekti ir 6. gadsimtā celtās Santapollinares-Nuovo bazilika (*Basilica di Sant'Apollinare Nuovo*) un astoņstūrainā Sanvitales baznīca (*Basilica di San Vitale*). 1861. gadā Ravenna kļuva par daļu no Itālijas Karalistes. Mūsdienās tā ir lauksaimniecības un rūpniecības pilsēta, kur nozīmīgu lomu spēlē naftas un dabasgāzes pārstrāde.

## Atsauces

## Ārējās saites
Auna Sana Su Či

**Auna Sana Su Či** (, *aung hcan: cu. krany*, , dzimusi ) ir Mjanmas politiķe, diplomāte un rakstniece, Nobela miera prēmijas laureāte. Viņa ir valdošās, agrāk opozīcijas partijas Nacionālā līga par demokrātiju līdere, kura izvirzīja mērķi ieviest savā valstī demokrātiju. Viņa ir pirmā un pašreizējā Mjanmas valsts padomniece, kas ir līdzvērtīgs amats pirms tam esošajam Mjanmas premjerministra amatam.

Aunas Sanas Su Či tēvs Auns Sans tiek uzskatīts par Birmas dibinātāju. 1947. gadā, tikai divus gadus pēc Aunas Sanas Su Či piedzimšanas, viņas tēvs tika nogalināts. Savukārt Aunas māte bija ievērojama diplomāte, 1960. gadā viņa kļuva par vēstnieci Indijā.

1990. gadā Birmā pēc gandrīz 30 gadu pārtraukuma notika pirmās demokrātiskās vēlēšanas, kurās 81 % vietu ieguva uzvarēja Aunas Sanas Su Či vadītā opozīcijas partija. Militārā hunta noraidīja vēlēšanu rezultātus, un Aunai Sanai Su Či tika piemērots mājas arests.

1991. gadā viņa saņēma Nobela miera prēmiju par "nevardarbīgo cīņu par demokrātiju un cilvēktiesībām". Tomēr ilgstošā mājas aresta dēļ savu balvas saņemšanas runu viņa varēja teikt tikai  — vairāk kā divdesmit gadus pēc balvas piešķiršanas.

2015. gada parlamenta vēlēšanās pārliecinoši uzvarēja Aunas Sanas Su Či vadītā partija Nacionālā līga par demokrātiju, un viņa ieņēma Valsts padomnieces (valdības vadītājas) amatu.

2020. gada 8. novembrī notika vispārējās vēlēšanas, un arī šajās vēlēšanās pārliecinoši uzvarēja Nacionālā līga par demokrātiju, bet militāristu atbalstītā Solidaritātes un attīstības savienības partija parlamentā ieguva niecīgu deputātu skaitu. 2021. gada 1. februārī bruņotie spēki veica valsts apvērsumu. Tika aizturēts valsts prezidents Vins Mjins un Auna Sana Su Či.

## Atsauces

## Ārējās saites

*
Tabasko

**Tabasko** (, izrunā: ) ir štats Meksikas dienvidaustrumos. Dienvidos no tā atrodas Čjapasa, rietumos Verakrusa de Ignasio de la Ljave, ziemeļos Meksikas līcis, ziemeļaustrumos Kampeče, bet dienvidaustrumos tas robežojas ar Gvatemalu.

## Ārējās saites
MiG-29

***MiG-29*** (, NATO terminoloģijā: ***Fulcrum***) ir ceturtās paaudzes reaktīvais iznīcinātājs, kas tika radīts Padomju Savienībā.
*MiG-29* ir Krievijas, Indijas, Polijas, Ukrainas un citu valstu bruņojumā.
MiG-29 lidmašīna ir izstādīta apskatei Rīgas aviācijas muzejā.

## Vēsture
Iznīcinātāja izstrādāšana sākās 1970. gados Mikojana un Gureviča (MiG) konstruktoru birojā. 1983. gadā to pieņēma Padomju Savienības gaisa spēku bruņojumā, kur kalpoja līdz pat PSRS sabrukumam.

MiG-29 piedzīvoja daudzas modernizācijas, jaunākā modifikācija ir *[[Mig-35]]*. Mūsdienās Krievijas bruņojumā ir ap 310 *MiG-29* modeļa iznīcinātāju.

## Raksturojums
Atkarībā no modifikācijas ir vienvietīgi un divvietīgi *MiG-29* modeļi. Garums — 17,32 metri, spārnu plētums — 11,36 metri, kopējā masa — 10 900 kilogrami, maksimālais ātrums gaisā — 2450 kilometri stundā. Lidojumā var atrasties līdz 2,5 stundām, bruņots ar 30 milimetru kalibra aviācijas lielgabalu GŠ-301  ar 150 lādiņiem, kā arī ar piekaramajām vadāmajām raķetēm.

## Atsauces
Tenga pussala

**Tenga pussala** () ir ap 40 km gara un līdz 50 km plata ar ledu klāta pussala Enderbiju Zemē Austrumantarktīdā, Kosmonautu jūras piekrastē. Austrumos to apskalo Keisija līcis, rietumos — Alašejeva līcis. Pussalas ziemeļdaļu aizņem līdz  augstais Lamikina leduskupols. Galējais ziemeļu punkts ir Jemeļjanova rags. Piekrastē nelieli šelfa ledāji: austrumos Molles šelfa ledājs, rietumos — Asendera šelfa ledājs. Pussala dešifrēta no Austrālijas 1956. gada antarktiskās ekspedīcijas aerofotografēšanas materiāliem un nosaukta par godu Austrālijas ārlietu departamenta sekretāram seram Artūram Tengam *(Arthur Tange)*.

## Atsauces
Tulas kalni

**Tulas kalni** () ir rietumu—austrumu virzienā ~120 km garumā izstiepta un līdz 40 km plata kalnu grēda Antarktīdā, Enderbiju Zemes ziemeļrietumos. Izvietoti austrumos no Amundsena līča. Gar grēdas dienvidu pakāji okeānā noplūst Bīvera glečers, ziemeļrietumos Adamsa fjords. Tulas kalnu augstākā virsotne ir 1425 m augstais Kinga kalns, kura pakājē 1970. gados darbojās Austrālijas vasaras polārstacija Mauntkinga.

Grēdu 1930. gadā 14. janvārī atklāja BANZARE ekspedīcija Daglasa Mosona vadībā un nosauca par godu Džona Bisko brigai *Tula*, ar kuru tas 1831. gadā atklāja Enderbiju Zemi.

## Atsauces
1991. gada Tour de France

**1991. gada ''Tour de France*** bija 78. ***Tour de France**'' daudzdienu velobrauciens, kurš notika no 1991. gada 6. līdz 28. jūlijam. Dalībniekiem bija jāveic 3914 km 22 posmos un to viņi paveica ar vidējo ātrumu 38,75 km/h. Šajā gadā velobraucienā pirmo reizi uzvarēja spānis Migels Indurains, kurš panākumu atkārtoja arī nākamos četrus gadus pēc kārtas.

## Rezultāti
### Kopvērtējums
Latvijas Olimpiskā komiteja

**Latvijas Olimpiskā komiteja** (**LOK**) ir bezpeļņas par sportu atbildīgā organizācija Latvijā. Komitejas sastāvā ir olimpisko sporta veidu federāciju pārstāvji un ievēlēti individuālie locekļi. LOK galvenā pārvaldes institūcija ir Ģenerālā asambleja. Olimpiskā komiteja saņem valsts finansējumu, ar ko nodrošina dažādu sporta veidu attīstību un sportistu treniņus un dalību sacensībās.

## Vēsture
LOK tika dibināta  Rīgā.  saņemtais SOK paziņojums par Latvijas uzņemšanu SOK saimē bija apliecinājums atļaut Latvijas sportistiem startēt olimpiskajās spēlēs. 1940. gadā LOK darbību pārtrauca Latvijas okupācija un iekļaušana PSRS sastāvā.  tika izplatīts aicinājums atjaunot LOK darbību, ko parakstīja 25 sabiedrībā pazīstami cilvēki, tai skaitā Jānis Ķipurs un Dainis Kūla.

Pēc Latvijas neatkarības atgūšanas LOK tika atjaunota  un Starptautiskajā Olimpiskajā komitejā uzņemta  kopā ar Lietuvas un Igaunijas nacionālajām olimpiskajām komitejām. Pirmais LOK prezidents pēc tās atjaunošanas bija Vilnis Baltiņš. 1989. gadā tika reģistrēta himna un emblēma.

Pašreizējais organizācijas prezidents ir Raimonds Lazdiņš, ģenerālsekretārs — Raitis Keselis. LOK galvenais uzdevums, kas tika izvirzīts organizācijas dibināšanas brīdī, ir nodrošināt Latvijas sportistu startus olimpiskajās spēlēs.

## LOK vadītāji
;Priekšsēdētāji
* Jānis Dikmanis (1922—1933)
* Roberts Plūme (1933—1934)
* Marģers Skujenieks (1934—1938)
* Alfreds Jēkabs Bērziņš (1938—1940)
;Prezidenti
* Vilnis Baltiņš (1988—2004)
* Aldons Vrubļevskis (2004—2020)
* Žoržs Tikmers (2020—2023)
* Jānis Buks (2023—2024)
* Raimonds Lazdiņš (2024—pašlaik)
## Skatīt arī
* Latvija olimpiskajās spēlēs

## Atsauces

## Ārējās saites
* Latvijas Olimpiskās komitejas mājaslapa
* Olimpiskās kustības profils 
* LOK vēsture
*Latvijas Sporta vēsture. LIF, 1994. 330 lpp.
Skota kalni

**Skota kalni** () ir dienvidrietumu—ziemeļaustrumu virzienā ~90 km garumā izstiepta un līdz 50 km plata kalnu grēda Antarktīdā, Enderbiju Zemes ziemeļrietumos. Grēda izvietojusies dienvidos no Amundsena līča un austrumos no Keisija līča un Sakellari pussalas. Gar grēdas ziemeļu galu okeānā noplūst Bīvera glečers, dienvidrietumos paceļas Regeta kalni. Skota kalnu augstākā virsotne ir 1722 m augstais Simpsona kalns grēdas dienvidu galā.

Grēdu 1930. gada 13. janvārī atklāja BANZARE ekspedīcija Daglasa Mosona vadībā un nosauca par godu Robertam Skotam.

## Atsauces
Divplaušzivjveidīgās

**Divplaušzivjveidīgās** (*Lepidosirenoidei*) ir ragzobzivjveidīgo kārtas (*Ceratodontiformes*) apakškārta. Šīs apakškārtas pārstāvjus raksturo pāra plaušas un grīstveida pāra spuras. Turklāt šo zivju kāpuriem aiz žaunu vāka katrā pusē ir četras ārējās plūksnainās žaunas.

## Morfoloģija
Ķermenis ir garš, stipri izstiepts. Zvīņas ir sīkas, cikloīdas un atrodas dziļi ādā. Segkaulu ir maz. Smadzeņu kapsula sastāv no skrimšļa ar nelieliem pārkaulojumiem. Sekundāro žokļu nav. Zobu plātnītes ir ar asu griezējvirsmu. Žaunu vāku kauli ievērojami reducējušies. Pāra spuras ir garas, taustekļveidīgas; to skeletu veido tikai posmota centrālā ass.

Plaušas ir pāra un tās ir vāji šūnainas. Žaunas ir nepilnīgas. Arteriālā konusa vārstules ir līdzīgas kā abiniekiem. Olnīcas ir noslēgtas un olvadi ir izteikti atdalīti. Attīstība notiek ar metamorfozi. Pirms kloākas ir viens paritoneālais atvērums.

## Ekoloģija
Divplaušveidīgas zivis dzīvo saldūdeņos, kuri vasarās izžūst. Šajā gadalaikā zivis ierokas dūņās, kas ap to ķermeni izveido īpatnēju kokonu, un iemieg. Zivju vājā elpošana notiek vienīgi ar plaušām, kurās gaiss nokļūst pa īpašu kokona atveri iepretim mutei. Iesākoties lietainam laikam, kokons izšķīst un no tā izpeld atmodusies zivs. Divplaušu zivis izplatītas dažādās pasaules daļās: protopteri dzīvo ekvatoriālās Āfrikas saldūdeņos, lepidosireni – Dienvidamerikas Amazones baseinā. 

## Sistemātika
***Divplaušzivjveidīgo apakškārta** (*Lepidosirenoidei*)
*:Lepidosirenu dzimta (*Lepidosirenidae*) 
*:: ģints: Lepidosireni (*Lepidosiren*) 
*::: suga: Dienvidamerikas lepidosirens (*Lepidosiren paradoxa*) 
*: Protopteru dzimta (*Protopteridae*) 
*:: ģints: Protopteri (*Protopterus*) 
*::: suga: Āfrikas protopters (*Protopterus annectans*) 
*::: suga: Marmora protopters (*Protopterus aethiopicus*) 
*::: suga: Mazais protopters (*Protopterus amphibius*) 
*::: suga: Tumšais protopters (*Protopterus dolloi*)

## Atsauces
Sarkanais apelsīns

thumb|Sarkanā apelsīna šķēle

**Sarkanais** jeb **asins apelsīns** ir apelsīna (*Citrus sinensis*) paveids ar tumšsarkanu, asins krāsas mīkstumu, kura raksturīgi sarkano krāsu veido pigments — antocianīns. Augļi parasti ir mazāki nekā vidusmēra apelsīni un to miza parasti ir grumbuļaina, taču tā var būt arī gluda.

## Atsauces
Lielgabals

250px|right|thumb|ASV armijas lielgabals Irākā
**Lielgabals** ir artilērijas ieroča tips, kas no citiem artilērijas ieročiem atšķiras ar lielu stobra garumu (30 līdz 80 kalibru garumā; ieročus ar īsākiem stobriem sauc par haubicēm), šāviņa sākumātrumu (virs 700 m/s) un maksimālo šaušanas tālumu (vidēji 13—15 km; tālšāvēja lielgabals virs 40 km), kā arī ierobežotu pacēluma leņķi. Galvenokārt to izmanto atklātu un gaisa mērķu iznīcināšanai.

Gaisa mērķu iznīcināšanai domātu lielgabalu sauc par zenītlielgabalu. Pēc pārvietošanās veida un konstrukcijas izšķir lielgabalus ar vilcēju, pašgājējlielgabalus, pārvadājamos lielgabalus (kalnu lielgabals), kā arī stacionāros lielgabalus (nocietinājumos un krasta baterijās, iebūvēti kaujas mašīnās, lidmašīnās, kuģos). Pēc kalibra izšķir mazkalibra, vidēja kalibra un lielkalibra lielgabalus. Lielkalibra lielgabali sasniedza pat vairāk kā 200 mm kalibru. Pirmie lielgabali tika radīti Ķīnā jau 10. gadsimtā.

## Skatīt arī
* Rokas lielgabals
Babilona

**Babilona** (), reliģiskos tekstos galvenokārt **Bābele** (, , *Bābil*), tulkojumā "Dieva vārti" bija viens no nozīmīgākajiem politiskās, ekonomiskās un kultūras centriem Senajā Divupē. Babilonas drupas atrodas Eifratas upes krastā aptuveni 85 kilometrus uz dienvidiem no mūsdienu Irākas galvaspilsētas Bagdādes, uz ziemeļiem no Hillas pilsētas un ir UNESCO Pasaules mantojuma objekts.

Babilona ir uzcelta Mezopotāmijas līdzenuma vidusdaļā, kur Eifratas un Tigras upes atrodas netālu viena no otras. Tā atradās svarīgu tirdzniecības ceļu krustpunktā. Babilonas dibināšanas gadi nav zināmi, pirmie atradumi datējami ar 28.-24. gadsimtu pr.Kr., bet pirmoreiz rakstos tā pieminēta Akadas valsts laikā 24. - 22. gadsimtā pr.Kr., kad tā bija ne pārāk ietekmīga pilsētvalsts. Pilsētas galvenais dievs bija Marduks. No 2. gadu tūkstoša sākuma pr.Kr. līdz 1. gadu tūkstoša sākumam pr.Kr. tā bija Babilonijas galvaspilsēta, kas lielāko uzplaukumu piedzīvoja Hammurapi laikā 18. gadsimts pr.Kr.). Pēc tam Babilona bija Jaunbabilonijas galvaspilsēta, kuras ietekmīgākais valdnieks bija Nebukadnecars II.

539. gadā pr.Kr. pilsētu ieņēma Kīrs II un tā kļuva par vienu no Ahemenīdu impērijas galvaspilsētām. 4. gadsimtā pr.Kr. Babilona kļuva par Maķedonijas Aleksandra impērijas galvaspilsētu, kurš šeit esot miris. Vēlāk pilsēta ietilpa Seleikīdu impērijā, Partā, Romas impērijā, pamazām zaudējot nozīmi, jo to izkonkurēja citi centri, tādas pilsētas kā Ktēsifona.

Babilonā atradās viens no Septiņiem pasaules brīnumiem — Babilonas gaisa dārzi. Babilonai (Bābelei) ir simboliska un eshatoloģiska nozīme Vecās un Jaunās Derības tekstos. Vecajā derībā saistīta ar tādiem simboliem kā Bābeles tornis, Bābeles gūsts, milzis uz māla kājām un citiem. Jaunās derības Jāņa atklāsmes grāmatā Bābele parādās kā lielākā pasaules pilsēta pirms apokalipses, Antikrista un pasaules grēku mājvieta.

## Skatīt arī
* Babilonas gaisa dārzi
* Bābeles gūsts
* Babilonas netikle
* Bābeles tornis

## Ārējās saites
1904. gada Tour de France

**1904. gada Tour de France** bija otrais Tour de France daudzdienu velobrauciens, kas notika no 1904. gada 2. līdz 24. jūlijam. Pateicoties pirmo sacīkšu panākumiem, bez jebkādām šaubām tika rīkotas arī nākamās. Trase bija tieši tāda pati - sešu posmu laikā bija jāveic 2428 kilometri. Pirmais finišu sasniedza 1903. gada uzvarētājs Moriss Garēns, kurš, tāpat kā viņa tuvākie trīs sekotāji, tika diskvalificēts. Viņa rezultātu anulēja tādēļ, ka sportists sacīksti centies saīsināt, daļu tās veicot ar vilcienu. Par sacensību pirmās vietas ieguvēju galu galā pasludināja Anrī Kornē.

## Rezultāti

## Atsauces

## Ārējās saites
* Tour de France mājaslapa
Latvijas Kareivis

**"Latvijas Kareivis"** bija Latvijas Bruņoto spēku štāba dienas laikraksts, kas iznāca no 1920. gada 1. februāra līdz 1940. gada 9. augustam.

Sākotnēji iznāca 3 reizes nedēļā, bet no 1920. gada 7. marta sešas reizes nedēļā. Apjoms sākumposmā bija 2 lapaspuses, bet vēlāk pieauga līdz pat 32 lapaspusēm atsevišķos metienos. "Latvijas Kareivī" tika publicēti Latvijas Kara ministrijas un bruņoto spēku štāba oficiālie materiāli, piemēram, pavēles, informācija par dažādām izmaiņām; raksti par armijas dzīvi, par militārās, sabiedriskās, politiskās dzīves jautājumiem, kā arī bieži tika publicētas atmiņas un raksti par Latvijas brīvības cīņām.

## Literatūra

* Latvijas Brīvības cīņas 1918 — 1920. Enciklopēdija. Rīga:Preses nams, 1999.
Dipterīdveidīgās

**Dipterīdveidīgās** (*Dipteridiformes* syn. *Dipterida*) ir izmirušu divējādelpojošo zivju kārta, kas vidusdevonā un augšdevonā apdzīvoja saldūdens baseinus. Paleozoja beigās tās izmira.

## Morfoloģija

Zivju ķermeni klāja kosmīdās zvīņas. Uz ķermeņa bija liela segkaulu dažādība; purna daļā tie bieži vien saplūst. Dažām sugām var izdalīt dentale, pakauša maxillare, praemaxillare. Vaigu apgabala segkauli ir labi attīstīti. Galvas apakšdaļā ir gulārās plātnes (gulare). Smadzeņu kapsula bija ar dažādas pakāpes pārkaulojumu. Jūtīgie kanāli ir ieauguši dziļi galvas kaulos vai ādā. Parasti ir novērojamas bedrīšu līnijas. Neurālie loki ir saauguši. Dažām sugām ir konstatēti mugurkaula skriemeļi. Anālajā peldspurā var būt koncentrēts endoskelets. Astes peldspura heterocerkāla vai dificerkāla.

## Ekoloģija

Dipterīdveidīgās zivis, domājams, dzīvoja ar ūdensaugiem bagātās ūdenstilpēs. Barojās ar mazkustīgiem dzīvniekiem un augiem. Paleozoja foramas, iespējams, jau elpoja ar plaušām, lai gan daļa sugu, ūdenim izsīkstot, atradās īpatnējā ziemas guļā. Izrakumos, perma nogulumos, ir atrasti dipterīdveidīgo zivju „kokoni”.

## Sistemātika

* kārta: † **Dipterīdveidīgās (Dipteridiformes)**

*: apakškārta: † Ctenodontoidei
*:: dzimta: † Ctenodontidae Woodward, 1891
*:: dzimta: † Gnathorhizidae Miles, 1977
*:: dzimta: † Sagenodontidae Jaekel, 1911

*: apakškārta: † Dipnorhynchoidei
*:: dzimta: † Dipnorhynchidae Berg, 1940
*:: dzimta: † Speonesydrionidae Campbell et Barwick, 1990

*: apakškārta: † Dipteroīdas (*Dipteroidei* Vorobyeva, 1964)
*:: dzimta: †  Dipterīdas (*Dipteridae* Owen, 1846)
*:: dzimta: † Hirodipterīdas (*Chirodipteridae* Campbell et Barwick, 1990)

*: apakškārta: † Holodontoidei
*:: dzimta: † Holodontidae Gorizdro-Kulczycka, 1950

*: apakškārta: † Phaneropleuroidei
*:: dzimta: † Faneropleirīdas (*Phaneropleuridae* Huxley, 1861)
*:: dzimta: † Skaumenakīdas (*Scaumenaciidae* Berg, 1940)

*: apakškārta: † Uranolophoidei
*:: dzimta: † Uranolophidae Miles, 1977
*:: dzimta: † Rhynchodipteridae Berg, 1940
*:: dzimta: † Fleurantiidae Berg, 1940

*: apakškārta: † Uronemoidei
*:: dzimta: † Uronemidae Traquair, 1890
*:: dzimta: † Conchopomatidae Berg, 1940

(†) - izmirušu zivju grupa.

## Atsauces

## Ārējās saites
Kurdi

**Kurdi** (, *Kurd*) ir irāņu tauta, kura galvenokārt apdzīvo kalnaino un vēsturisko Kurdistānu, kas atrodas vairākās valstīs (Turcijas dienvidaustrumos, Irānas ziemeļrietumos, Irākas ziemeļos un Sīrijas ziemeļaustrumos). Nozīmīgas kurdu diasporas dzīvo arī citās valstīs, piemēram, Vācijā. Tiek lēsts, ka kopējais kurdu skaits ir no 35 līdz 40 miljoniem. No 11,4 līdz 14 miljoniem kurdu dzīvo Turcijā. Irānā dzīvo no 6,5 līdz 7 miljoniem kurdu, bet Irākā — no 6 līdz 6,5 miljoniem. Ceturtā lielākā valsts pēc kurdu skaita ir Sīrija. Tur dzīvo aptuveni 2 miljoni. Kurdi ir viena no lielākajām tautām, kurai nav savas pašnoteikšanās un neatkarīgas valsts. Kurdi ir etniski radniecīgi persiešiem un puštuniem.

## Ģeogrāfija
thumbnail|left|200px|Kurdu apdzīvotās teritorijas Tuvajos Austrumos iekrāsotas oranžā krāsā
Kurdi vēsturiski un politiski ir viena no nozīmīgākajām tautām Tuvajos Austrumos. Tuvajos Austrumos pēc cilvēku skaita tā ir ceturtā lielākā etniskā grupa aiz arābiem, turkiem un persiešiem.

## Cīņa par autonomiju
Kurdu nacionālisms radās vairāku apstākļu un faktoru ietekmē, piemēram, Apvienotā Karaliste reģionā ieviesa privātīpašuma jēdzienu, Kurdistānas sadalīšana starp vairākām valstīm, Amerikas Savienoto Valstu un Padomju Savienības interešu ietekme Persijas līča reģionā. Šie un citi faktori veicināja nacionālisma kustības izveidi, it īpaši kurdu intelektuāļu vidū, kas dažādās pilsētās izveidoja kurdu klubus.

1897. gadā tika izdots pirmais kurdu laikraksts, kas ar pārtraukumiem tika izdots līdz 1902. gadam. Pēc Turcijas valsts apvērsuma 1908. gadā radās pirmās kurdu literārās un kultūras biedrības. 1908. gada rudenī tika izveidota pirmā kurdu kultūras biedrība “Kurdistānas atgūšana un attīstība” (*Taali we Terakii Kurdistan*). 1912. gadā oficiāli tika apstiprināta pirmā kurdu politiskā apvienība “Kurdu cerība” (*Kivija Kurd*). Pēc Pirmā pasaules kara, kad kurdi tika deportēti un slepkavoti, viņu politiskā aktivitāte apsīka. Pēc tam nāca jaunas politiskas organizācijas, it īpaši “Kurdistānas atgūšanas biedrība” (*Kurdistan Taali Djemijeti*), kas atsāka cīņu par neatkarību. Tika uzsākta kurdu rakstības standartizēšana un valodas modernizācijas kampaņa.

1920. gada Sevras līgums paredzēja Kurdistānai piešķirt autonomiju, bet tas netika ratificēts; 1923. gada Lozannas miera līgumā, kas aizstāja Sevras līgumu, nebija minēta ne Kurdistāna, ne arī kurdi. Tiek uzskatīts, ka tādējādi tika zaudēta kurdiem iespēja izveidot savu valsti.

## Atsauces

## Ārējās saites

*
Gvanahvato

**Gvanahvato** (, izrunā: ; ) ir štats Meksikas centrālajā augstienē. Dienvidos no tā atrodas Mičoakana de Okampo, rietumos Halisko, ziemeļos Sanluisa Potosi, bet austrumos tas robežojas ar Keretaro štatu. Štata, tāpat kā tā galvaspilsētas, nosaukums vietējo indiāņu valodā nozīmē "varžu pakalns". Lielo sudraba iegulu dēļ Gvanahvato bija viena no pirmajām teritorijām, kuru kolonizēja spāņi. Gvanahvato ir saglabājušies daudzi koloniālā laikmeta arhitektūras pieminekļi, galvaspilsētā vien atrodas 35 senas baznīcas.

## Ārējās saites
Slūžu kamera

**Slūžu kamera** ir iekārta, kas ļauj cilvēkus vai objektus pārvietot starp hermētisku telpu un apkārtējo vidi, minimizējot spiediena izmaiņas un gāzu ieplūšanu vai izplūšanu no telpas. Slūžu kameru var izmantot arī zem ūdens, lai ļautu pārvietoties starp gaisa telpu un apkārtējo ūdeni, neļaujot ūdenim ieplūst telpā. 

Slūžu kamera sastāv no starptelpas ar divām hermētiski noslēdzamām durvīm, kuras vienlaikus nevar atrasties atvērtas. Pirms nākamās durvs atvēršanas, starptelpā ir jāizveido tāda pati vide, kāda ir aiz durvīm.

Cilvēki slūžu kameru parasti izmanto, tērpti attiecīgai videi paredzētos hermētiskos skafandros. Ja tādus neizmanto, var piedzīvot dekompresijas slimību vai pat nāvi.

Slūžu kameras izmanto:
* aviācijā daļa gaisa kuģu ir apgādāti ar slūžu kameru izpletņlēkšanai vai avārijas izejai;
* kosmosa kuģī vai orbitālā stacijā, lai saglabātu dzīvojumu vidi, kad kosmonauti veic iziešanu kosmosā;
* barokamerā, lai varētu ieiet un iziet, saglabājot spiedienu starpību starp vidēm;
* zemūdenēs, zemūdens stacijās, lai varētu izkļūt un iekļūt no ūdens vides;
* torpēdu aparātiem, lai varētu ielādēt un izšaut torpēdas;
* tīrajās telpās, lai aizsargātu noslēgtu telpu no putekļu un citu svešķermeņu iekļūšanas tajā;
* bīstamās vidēs, piemēram, kodolreaktoros, kurās jānovērš putekļu un gāzu izkļūšana no tās;
* paaugstināta spiediena angāros, kuros spiediena zudums var izraisīt struktūras sabrukumu;
* elektronu mikroskopā, kuru iekšienē ir gandrīz vakuums un negrīkst iekļūt gaiss.
Čabata

thumb|Šķēlēs sagriezta čabata
**Čabata** ( () — 'čība') ir itāļu raudzētas kviešu mīklas maize. Klaips ir garens, plats un plakans. Tradicionāli sastopama Ligūrijas reģionā Itālijā, bet mūsdienu formā radīta 1982. gadā Veneto. Kopš 1990. gadiem populāra maizes šķirne Eiropā un Ziemeļamerikā kā sendviču maize. Čabatas īpatnība ir kraukšķīgā garoza un mīkstums ar lielām porām.

Čabatā ir ievērojami vairāk sāls un cukura nekā parastā baltmaizē. Arī tumšas krāsas čabata ir līdzīga, jo tās krāsu parasti dod nevis pilngraudu milti, bet apgrauzdēti balto kviešu iesala milti.

## Atsauces

## Ārējās saites

* Čabatas recepte. Latvijas Avīze
1980. gada ziemas olimpiskās spēles

**1980. gada ziemas olimpiskās spēles** bija trīspadsmitās ziemas olimpiskās spēles. Tās no 1980. gada  līdz  notika Leikplesidā, Ņujorkas štatā, ASV. Oficiāli spēles atklāja ASV viceprezidents Volters Mondeils. Šīs bija pirmās ziemas olimpiskās spēles, kurās tika izmantots mākslīgais sniegs.

Leikplesidas olimpiskajās spēlēs piedalījās 37 valstis, kuras pārstāvēja 1072 sportisti. Kopumā tika sadalīti 38 medaļu komplekti 6 sporta veidos.

## Spēļu rīkošanas vietas izvēle
Leikplesida par 13. ziemas olimpisko spēļu mājvietu tika izvēlēta  Starptautiskās Olimpiskās komitejas sesijas laikā. Leikplesida sacensībā par spēļu rīkošanu apsteidza vienīgi Vankūveras un Garibaldi (Kanāda) kopējo kandidatūru.

## Medaļu kopvērtējums

## Latvija olimpiskajās spēlēs
PSRS delegācijas sastāvā bija iekļauti 6 Latvijas PSR sportisti, kas Leikplesidas olimpiādē sasniedza lieliskus rezultātus. Vera Zozuļa uzvarēja kamaniņu braukšanas sacensībās, kļūstot par pirmo medaļnieci un pirmo olimpisko čempioni Latvijas ziemas sporta vēsturē. Ingrīda Amantova izcīnīja bronzas medaļu kamaniņu vieniniekos, bet Astra Vītola ieguva 8. vietu, Dainis Bremze/Aigars Kriķis ierindojās 10. vietā kamaniņu divniekos. PSRS hokeja izlases sastāvā sudraba medaļu ieguva Helmuts Balderis. Pārstāvot Kanādu, savās trešajās olimpiskajās spēlēs piedalījās trimdas latviete Silvija Burka.

## Skatīt arī
* 1980. gada vasaras olimpiskās spēles
* Olimpiskās spēles
* Ziemas olimpiskās spēles
* Starptautiskās Olimpiskās komitejas valstu un teritoriju kodi
* ASV notikušās olimpiskās spēles
** 1904. gada vasaras olimpiskās spēles — Sentluisa
** 1932. gada vasaras olimpiskās spēles — Losandželosa
** 1932. gada ziemas olimpiskās spēles — Leikplesida
** 1960. gada ziemas olimpiskās spēles — Skvoveli
** 1980. gada ziemas olimpiskās spēles — Leikplesida
** 1984. gada vasaras olimpiskās spēles — Losandželosa
** 1996. gada vasaras olimpiskās spēles — Atlanta
** 2002. gada ziemas olimpiskās spēles — Soltleiksitija

## Atsauces

## Ārējās saites

* SOK jumtalapa par Leikplesidas olimpiskajām spēlēm 
* Sports-Reference profils 
* Olimpisko spēļu programma 
* Oficiālie rezultāti
1984. gada ziemas olimpiskās spēles

**1984. gada ziemas olimpiskās spēles** bija četrpadsmitās ziemas olimpiskās spēles. Tās no 1984. gada  līdz  notika Sarajevā, Dienvidslāvijā (pašreizējās Bosnijas un Hercegovinas teritorijā). Oficiāli spēles atklāja Mika Špiljaka. Šīs bija pirmās ziemas olimpiskās spēles un otrās olimpiskās spēles, kas notiek sociālistiskā valstī (pirmā reize bija 1980. gada vasaras olimpiskās spēles Maskavā, PSRS). Šīs bija pirmās ziemas olimpiskās spēles Starptautiskās Olimpiskās komitejas vadītāja Huana Antonio Samaranča prezidentūras laikā. Viņa vārdā šobrīd ir nosaukta halle, kurā norisinājās vairāki spēļu notikumi.

Sarajevas olimpiskajās spēlēs piedalījās 49 valstis, kuras pārstāvēja 1272 sportisti. Kopumā tika sadalīti 49 medaļu komplekti 6 sporta veidos.

## Spēļu rīkošanas vietas izvēle
Sarajeva par 14. ziemas olimpisko spēļu mājvietu tika izvēlēta  Starptautiskās Olimpiskās komitejas sesijas laikā Atēnās, Grieķijā. Sarajeva sacensībā par spēļu rīkošanu apsteidza Saporo (Japāna) un Gēteborgu (Zviedrija).

## Medaļu kopvērtējums

## Latvija olimpiskajās spēlēs
PSRS delegācijas sastāvā dalībai Sarajevas olimpiskajās spēlēs bija iekļauti 11 Latvijas PSR sportisti, kuri startēja tikai kamaniņu sportā un bobslejā. Šajā olimpiādē tika izcīnīta pirmā Olimpiskā medaļa Latvijas bobslejā, kam latvieši bija aizsācēji Padomju Savienībā. Par bronzas medaļas ieguvēju divniekos kļuva Zintis Ekmanis kopā ar stūmēju no Krievijas PFSR Vladimiru Aleksandrovu.

## Skatīt arī
* 1984. gada vasaras olimpiskās spēles
* Olimpiskās spēles
* Ziemas olimpiskās spēles
* Starptautiskās Olimpiskās komitejas valstu un teritoriju kodi

## Atsauces

## Ārējās saites

* Oficiālā mājaslapa 
* SOK jumtalapa par Sarajevas olimpiskajām spēlēm 
* Sports-Reference profils 
* Olimpisko spēļu programma 
* Oficiālie rezultāti
Havjers Sotomajors

**Havjers Sotomajors** (; dzimis  Limonarā, Kubā) ir bijušais kubiešu vieglatlēts, startēja augstlēkšanas sacensībās. Viņam kopš 1993. gada pieder pasaules rekords augstlēkšanā (2,45 m) un 17 no visu laiku visaugstākajiem 24 lēcieniem, tāpēc viņš tiek uzskatīts par visu laiku izcilāko augstlēcēju vieglatlētikas vēsturē.

Piedalījās trijās Olimpiskās spēlēs (1992, 1996, 2000), 1992. gadā Barselonā izcīnīja zelta medaļu, bet 2000. gadā Sidnejā sudraba medaļu. Viņš bija kvalificējies arī 1984. un 1988. gada Olimpiskajām spēlēm, taču Kubas boikota dēļ tajās nepiedalījās. Pasaules čempionātos H. Sotomajors ir izcīnījis divas zelta un divas sudraba medaļas.

## Ārējās saites
Federika Pellegrīni

**Federika Pellegrīni** (; dzimusi  Mirāno, Itālijā) ir profesionāla itāļu peldētāja, galvenokārt startē brīva stila distancēs. Viņai pašlaik (2011) pieder pasaules rekordi 200 m (garajā un īsajā baseinā) un 400 m (garajā baseinā) brīva stila distancēs. 2009. gada Pasaules čempionāta laikā Romā viņa kļuva par pirmo peldētāju, kas 400 m brīvajā stilā veic ātrāk par 4 minūtēm, viņa uzrādīja rezultātu 3:59,15. F. Pellegrīni ir pirmā Olimpiskā čempione no Itālijas, tāpat viņa ir vienīgā Itālijas peldētāja, kas pasaules rekordu ir uzstādījusi vairāk nekā vienā distancē.

Piedalījusies divās Olimpiskajās spēlēs (2004, 2008), 2008. gadā Pekinā izcīnīja zeltu 200 m brīvajā stilā un 2004. gadā Atēnās šajā distancē ieguva sudraba medaļu.

## Personīgie rekordi

## Sezonu labākie rezultāti

* *r = Itālijas rekords meitenēm
* *j = Itālijas rekords juniorēm
* *c = Itālijas rekords kadetiem
* **mo** = Pasaules rekords

## Sasniegumi

### Itālijas čempionāts

## Ārējās saites

*  

* Itālijas Peldēšanas federācijas profils
Maiks Pauels

**Maikls "Maiks" Entonijs Pauels** (; dzimis  Filadelfijā, Pensilvānijas štatā, ASV) ir bijušais amerikāņu vieglatlēts, startēja tāllēkšanas sacensībās. Viņam pašlaik pieder pasaules rekords tāllēkšanā (8,95 m), ko viņš uzstādīja 1991. gada 30. augustā Pasaules čempionātā Tokijā.

M. Pauels piedalījās trijās Olimpiskajās spēlēs (1988, 1992, 1996), 1988. gadā Seulā un 1992. gadā Barselonā izcīnīdams sudraba medaļu. Pēc uzvaras ar pasaules rekordu 1991. gada Pasaules čempionātā, viņš zelta medaļu izcīnīja arī 1993. gada Pasaules čempionātā, bet 1995. gadā palika trešais.

Pēc 1996. gada Olimpiskajām spēlēm M. Pauels beidza profesionāla vieglatlēta karjeru. 2001. gadā viņš atsāka trenēties ar mērķi piedalīties 2004. gada Olimpiskajās spēlēs, taču nekvalificējās ASV vienības sastāvam.

## Ārējās saites

* USA Track & Field profils
Migels Indurains

**Migels Angels Indurains Laraja** (; dzimis  Navarrā, Spānijā) ir bijušais šosejas riteņbraucējs, kurš piecas reizes pēc kārtas uzvarējis prestižajā *[[Tour de France]]* velobraucienā (1991., 1992., 1993., 1994. un 1995. gadā). Viņš ir vienīgais riteņbraucējs, kurš Francijas tūrē triumfējis piecas reizes pēc kārtas.

Indurains par profesionāli kļuva 1985. gadā, jau pirmajā sezonā piedaloties *Tour de France*. Šajās sacensībās viņš piedalījās arī nākamajos 11 gados pēc kārtas. Viņš triumfējis arī 1992. un 1993. gada *[[Giro d'Italia]]*, kā arī pa reizei kļuvis par olimpisko un pasaules čempionu braucienā ar atsevišķu startu.

Spāņu riteņbraucējam bija neticamas fiziskās dotības, ne tikai salīdzinot ar parastu cilvēku, bet arī ar citiem sportistiem. Viņa ķermenis spēja cirkulēt septiņus litrus skābekļa minūtes laikā. Parastam cilvēkam šie rādītāji ir no trim līdz četriem litriem, bet sportistiem - no 5 līdz 6. Viņa plaušu tilpums bija astoņi litri, kamēr vidēji cilvēkam tie ir seši litri.

## Atsauces
Īvandes pagasts

**Īvandes pagasts** ir viena no Kuldīgas novada administratīvajām teritorijām tā rietumos. Robežojas ar sava novada Alsungas, Ēdoles, Padures, Kurmāles un Gudenieku pagastiem.

## Daba
### Hidrogrāfija
**Upes:** Dūņupīte, Suņupīte, Sūnupīte.

## Vēsture
Mūsdienu Īvandes pagasta teritorijā vēsturiski atradās Apuzes muiža (*Gut Apussen*, Apuzes), Lielīvandes muiža (*Gut Groß-Iwanden*, Īvande), Mazīvandes muiža (*Gut Klein-Iwanden*, Mazīvande), Todaižu muiža (*Gut Todaischen*, Todaiži).

Līdz 1920. gada agrārajai reformai pagastā atradās Heikingu dzimtai piederošā Lielīvandes muiža ar Vecmuižas pusmuižu un Edzes (Īvandes) mācītājmuižu. Reformas gaitā tās sadalīja 71 vienībā 1246,1 ha kopplatībā, muižas kungu māju iznomāja vietējai lauksaimniecības biedrībai "Vārpa". Deksnes muižu sadalīja 17 vienībās 282 ha kopplatībā, Mazīvandes muižu un Apūzes muižu (pirms Pirmā pasaules kara piederēja pie Ventspils apriņķa Ēdoles pagasta) sadalīja 23 vienībās 413 ha kopplatībā, Todaižu muižu sadalīja 20 vienībās 354 ha kopplatībā.
1935. gadā Kuldīgas apriņķa Īvandes pagasta platība bija 78,1 km² un tajā dzīvoja 1201 iedzīvotājs. 1945. gadā pagastā izveidoja Īvandes un Kursas ciema padomes, bet pagastu 1949. gadā likvidēja. Kuldīgas rajona Īvandes ciemu 1954. gadā likvidēja un tā teritoriju pievienoja **Kursas ciemam**, kam tajā pat gadā pievienoja likvidēto Planīcas ciemu. 1960. gadā Kursas ciema padomju saimniecības «Vilgāle» teritoriju pievienoja Kurmāles ciemam. 1965. gadā Kursas ciemu pārdēvēja par **Īvandes ciemu**, kuru savukārt 1977. gadā likvidēja, teritoriju pievienojot Ēdoles ciemam. 1992. gada 1. jūlijā bijušo Īvandes ciema teritoriju izdalīja no Ēdoles pagasta, no jauna izveidojot Īvandes pagastu. 2009. gadā pagastu kā administratīvo teritoriju iekļāva Kuldīgas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir Īvande (pagasta centrs), Apuzes, Mazīvande.

### Ievērojamas personības
* Mārtiņš Kalndruva (1916—1992) — rakstnieks

## Saimniecība
### Transports

## Izglītība un kultūra

## Atsauces
Pellegrīni

**Pellegrini** var būt:

* Federika Pellegrīni;
* Luka Pellegrīni;
* Manuels Pellegrīni;
* Peters Pellegrīni.
Vitālijs Karamnovs

**Vitālijs Karamnovs** (; dzimis  Maskavā, Krievijā) ir krievu hokejists, spēlē centra uzbrucēja pozīcijā. Pašlaik (2015) pārstāv Krievijas Augstākā hokeja līgas klubu Angarskas "Yermak".

## Spēlētāja karjera
2010.—2011. gada sezonā pārstāvēja KHL klubu Rīgas "Dinamo" un tā fārmklubu HK "Rīga", kas spēlē JHL. Bijis Krievijas U-18 hokeja izlases dalībnieks, ar kuru 2007. gada Pasaules U-18 čempionātā izcīnīja zelta medaļu.

2011.—12. gada sezonu aizvadot VHL kluba Sanktpēterburgas VMF sastāvā, nākamajā vasarā hokejists pievienojās KHL vienībai Prāgas "Lev".

## Ārējās saites
*
* The Internet Hockey Database profils
Kramiņš

**Kramiņš** (sieviešu dzimtē Kramiņa) ir latviešu cilmes uzvārds, kas radies no vārda „krams” pamazināmās formas. Cilvēki ar šo uzvārdu:

* Atis Kramiņš (1947—1997) — sabiedrisks darbinieks un politiķis;
* Edgars Kramiņš (1964) — aktieris, režisors, vokālais pedagogs.
Džonsona kosmosa centrs

thumb|right|220px|Skats uz Džonsona kosmosa centru no gaisa
**Lindona B. Džonsona kosmosa centrs** (*Lyndon B. Johnson Space Center*, saīsinājumā **JSC**) ir ASV Nacionālās aeronautikas un kosmosa administrācijas centrs pilotējamo kosmisko lidojumu treniņiem, pētījumiem un lidojuma vadībai. Tas atrodas Hjūstonā, Teksasas štatā. Centrs sastāv no 100 ēkām un aizņem 656 ha platību.

Centru ar sākotnējo nosaukumu **Pilotējamo kosmosa kuģu centrs** (*Manned Spacecraft Center*) uzbūvēja uz Raisa Universitātes dāvinātas zemes un atklāja 1963. gadā. 1973. gada 19. februārī to pārdēvēja Teksasā dzimušā bijušā ASV prezidenta Lindona Džonsona vārdā.

Džonsona kosmosa centrā ietilpst Lidojumu vadības centrs (*Mission Control Center* jeb *MCC-H*), kas atrodas 30. ēkā. To pirmoreiz izmantoja misijas Gemini 4 laikā 1965. gada jūnijā. No tās tika vadīti visi nākamie Gemini, Apollo, Skylab un Space Shuttle lidojumi. 1998. gadā atklāja 30. ēkas piebūvi, no kuras vada Starptautisko kosmosa staciju.

Centrā tiek veikts vairums NASA astronautu apmācību un treniņu. Sonija Kārtera treniņu centrā (*Sonny Carter Training Facility*) atrodas Neitrālas peldspējas laboratorija (*Neutral Buoyancy Laboratory*) ar lielu ūdens baseinu, kurā astronauti trenējas simulētā bezsvara stāvoklī, gatavojoties iziešanai atklātā kosmosā.

Džonsona kosmosa centrs vada arī Vaitsendas izmēģinājumu poligonu Ņūmeksikā, kurā notiek raķešdzinēju izmēģinājumi, kā arī ir *Space Shuttle* rezerves nolaišanās vieta.

## Atsauces

## Ārējās saites

* Lyndon B. Johnson Space Center
Jānis Liepiņš

**Jānis Liepiņš** var būt:

* Jānis Liepiņš — virsnieks, Latvijas armijas ģenerālis (1894—1942);
* Jānis Liepiņš — gleznotājs (1894—1964);
* Jānis Liepiņš — ārsts, rakstnieks, publicists (1930–2022);
* Jānis Liepiņš — diriģents (dzimis 1988).

## Skatīt arī
* Liepiņš
Khmeru valoda

**Khmeru valoda** (ភាសាខ្មែរ, *phiəsaa khmae*, ) ir austroaziātu saimes valoda, Kambodžas valsts valoda. Tā ir dzimtā valoda apmēram 16 miljoniem cilvēku, galvenokārt khmeriem. Khmeru valoda ir austroaziātu valoda ar otro lielāko pratēju skaitu pēc vjetnamiešu valodas, kā arī senākā dokumentētā un pierakstītā austroaziātu valoda. Lielākā daļa cilvēku runā viduskhmeru valodā, bet dažos Kambodžas reģionos lieto dialektus.

## Rakstība

Khmeru valodas pierakstīšanai izmanto khmeru rakstību (alfabētu).

## Fonoloģija

### Līdzskaņi
Khmeru valodā ir no 17 līdz 21 līdzskanim, kas ir atkarīgs no dialekta.

### Patskaņi
Khmeru valoda ir bagāta ar patskaņiem. Atkarībā no patskaņa, ļoti mainās vārdu jēga, tāpēc tam ir liela nozīme.

## Atsauces

## Ārējās saites
Jeremija

**Jeremija** (יִרְמְיָה, *Yirmĭyahu*) jūdaismā un kristietībā ir pravietis, kura pravietojumi un dzīve aprakstīti Bībeles Jeremijas grāmatā. Viņš tiek uzskatīts arī par Raudu dziesmu autoru. Aktīvi darbojās no aptuveni 627. gada p.m.ē. līdz 587. gadam p.m.ē.

thumb|200px|Jeremija apraud Jeruzalemes sagrāvi
Dzimis netālu no Jeruzalemes. Sāka pravietot Jūdejas ķēniņa Josijas laikā. Senie izraēļi bija pievērsušies elkdievībai, un ķēniņš Josija aktīvi centās to izskaust, lai atjaunotu ticību vienam vienīgajam Dievam un Desmit baušļu ievērošanu. Jeremijas pravietojumu lielākā daļa saistās ar brīdinājumiem pārtraukt elkdievību, atgriezties pie Dieva, kurš ir dusmīgs un gatavo Jeruzalemes sagrāvi.

Jeremijas pravietojumus ietekmēja vēsturiskie notikumi, kurus viņš piedzīvoja. 606. gadā p.m.ē tika sagrauta Asīrijas impērija, kas jau iepriekš bija iekarojusi ziemeļos esošo Izraēlas karalisti, ķēniņu Josiju nogalināja 605. gadā p.m.ē un visbeidzot, babilonieši Nebukadnecara vadībā 586. gadā p.m.ē sagrāva Jūdeju, nopostīja Jeruzalemi, izlaupīja Templi un lielu daļu iedzīvotāju izsūtīja Babilonijas trimdā.

Laikā, kad babilonieši bija aplenkuši Jeruzalemi, Jeremiju apcietināja kā nodevēju un gandrīz sodīja ar nāvi, jo viņš pravietoja pilsētas sagrāvi un aicināja tās aizstāvjus padoties un pieņemt sakāvi, jo tā ir Dieva sūtīta, tāpēc to nav iespējams novērst.

## Atsauces

## Ārējās saites
* Jeremiah: Prophet of Judgment and of Hope
Ēriks Kalnmeiers

**Ēriks Kalnmeiers** (dzimis ) ir latviešu jurists, kas savas karjeras laikā ir strādājis gan par prokuroru, gan par zvērinātu advokātu. No 2010. gada līdz 2020. gadam bija LR Ģenerālprokurors.

## Dzīvesgājums
Dzimis  Ugālē. 
Mācījās Ugāles vidusskolā, 1987. gadā absolvēja studijas Latvijas Universitāti tiesību zinātņu specialitātē, savukārt 2004. gadā ieguva maģistra grādu tiesību zinātnē Latvijas Universitātē.

1983. gadā sāka strādāt Latvijas PSR Prokuratūras Sevišķi svarīgu lietu izmeklēšanas pārvaldē kā sabiedriskais palīgs. 1987. gada jūlijā sāka strādāt LPSR Prokuratūras Rīgas pilsētas Kirova rajona prokuratūrā, kur aizvadījis trīs mēnešus. Tad piekomandēts izmeklēšanas grupai LPSR Prokuratūras Sevišķi svarīgu lietu izmeklēšanas pārvaldē kāda sevišķi smaga nozieguma izmeklēšanai.  oficiāli apstiprināts sevišķi svarīgu lietu izmeklētāja amatā.

LR Prokuratūrā Ē. Kalnmeiers tika iecelts par sevišķi svarīgu lietu pārvaldes priekšnieka vietnieku, bet vēlāk — par pārvaldes priekšnieku. 1993. gada novembrī aizgājis no darba Prokuratūrā un sācis strādāt Parex bankā par juristu. Viņš bankā pavadīja piecus mēnešus un to pameta, lai kļūtu par zvērinātu advokātu. Pēc advokāta eksāmena nokārtošanas Ēriku Kalnmeieru darbā uz savu biroju uzaicinājis zvērināts advokāts Guntars Antoms, ar kuru viņš ir bijis pazīstams kopš 1983. gada. Antoma birojā Kalnmeiers nostrādājis no 1994. gada maija līdz , kad ticis izslēgts no zvērinātu advokātu kolēģijas. Tā paša gada  Kalnmeieru pieņēma darbā Ģenerālprokuratūras Tiesās izskatāmo krimināllietu nodaļā, kurā viņš strādāja desmit gadus.

 Augstākās tiesas priekšsēdētājs Ivars Bičkovičs izvirzīja Kalnmeieru Latvijas Republikas Ģenerālprokurora amatam.  tika iecelts par LR Ģenerālprokuroru.  Kalnmeiers savam priekšgājējam amatā Jānim Maizītim piedāvāja savu iepriekšējo amatu, tomēr viņš no tā atteicās.

## Privātā dzīve
Jaunībā krājis sērkociņu kastīšu etiķetes un nodarbojies ar aviomodelismu. Viņa vaļasprieks ir medības. Mednieka tiesības Kalnmeiers ieguva 1978. gadā.

Kalnmeiers ir precējies. Ģimenē ir meita un dēls.

## Atsauces
Padures ciems

**Padures ciems** var būt:
* Padures pagasta nosaukums 1968-1990
* Padures ciems - Kuldīgas rajona administratīvi teritoriāla vienība 1945-1954
Elektromobilis

thumb|''Nissan LEAF''un elektromobiļu uzlādes stacija

**Elektromobilis** ir automobilis ar elektrisku piedziņu, kurā par vilces avotu kalpo viens vai vairāki elektromotori ar autonomu enerģijas avotu (akumulatoru bloks, degvielas elementi). Transportlīdzekļus ar elektrisku piedziņu un uzstādītu iekšdedzes dzinēju, kas darbojas ar benzīnu, dīzeļdegvielu vai gāzi akumulatoru bloka lādēšanai, sauc par hibrīdauto.
[thumb|''[Tesla Roadster (2008)|Tesla Roadster'' sporta elektromobilis]]
Elektromobiļiem ir raksturīgas zemas transporta izmaksas. Ford Ranger patērē 0,25 kWh uz kilometru, Toyota RAV4 EV — 0,19 kWh uz kilometru. Pēdējos gados, ņemot vērā nepārtraukto naftas cenu kāpumu, elektromobiļi ir sākuši iegūt popularitāti. 2020. gadā ar elektromobiļi veidoja 0,7 % no kopējā pasaules auto skaita.

## Vēsture
Elektromobiļa vēsture aizsākās jau 19. gadsimta sākumā, kad tika izstrādāti pirmie elektriskie transportlīdzekļi. 1828. gadā ungāru inženieris Ānjos Jedliks izveidoja vienu no pirmajiem elektromotoriem un uzbūvēja nelielu transportlīdzekli, kas darbojās ar elektrību. Aptuveni tajā pašā laikā Skotijā Roberts Andersons izveidoja pirmo elektrisko ratu prototipu, bet 1835. gadā holandietis Tomass Devenports konstruēja elektromobili ar atkārtoti uzlādējamiem akumulatoriem.thumb|1904. gada vācu elektromobilis19. gadsimta beigās un 20. gadsimta sākumā elektromobiļi kļuva populāri, jo tie bija klusāki un vieglāk lietojami nekā iekšdedzes dzinēja automobiļi, kurām vajadzēja sarežģītu iedarbināšanu ar kloķi. 1900. gadā aptuveni 38% no visiem ASV reģistrētajiem automobiļiem bija elektriskie. Tomēr pēc Henrija Forda Model T parādīšanās 1908. gadā un iekšdedzes dzinēja tehnoloģiju attīstības elektromobiļi zaudēja popularitāti. Benzīna automobiļi kļuva lētāki un varēja nobraukt lielākus attālumus ar vienu degvielas uzpildi.

Interese par elektriskajiem transportlīdzekļiem atdzima 20. gadsimta otrajā pusē, īpaši pēc 1973. gada naftas krīzes, kas palielināja pieprasījumu pēc alternatīviem enerģijas avotiem. 1990. gados dažādi autoražotāji, tostarp General Motors ar EV1, mēģināja atjaunot elektromobiļu tirgu, taču tehnoloģiskās nepilnības un augstās izmaksas neļāva tiem gūt plašu atzinību.

21. gadsimtā, pateicoties akumulatoru tehnoloģiju attīstībai, pieaugošajām bažām par klimata pārmaiņām un valdību atbalstam, elektromobiļi piedzīvoja īstu renesansi. Tesla Motors, dibināta 2003. gadā, ieviesa revolūciju nozarē ar ilgtspējīgiem, jaudīgiem un ilgi darbināmiem elektromobiļiem, piemēram, Model S un Model 3. Arī tradicionālie autoražotāji, piemēram, Nissan, BMW un Volkswagen, sāka plaši ražot elektriskos transportlīdzekļus.

## Skatīt arī
* Tesla (uzņēmums)

## Atsauces

## Ārējās saites
2010.—2011. gada KHL sezona

**Kontinentālā hokeja līga 2010-11** bija trešā Kontinentālās hokeja līgas sezona, kas sākās  un noslēdzās . Tajā spēlēja 23 komandas (20 komandas ir no Krievijas, bet pa vienai ir no Latvijas, Baltkrievijas un Kazahstānas).

Sākot ar šo sezonu līgā Toljati "Lada" kluba vietā spēlē Hantimansijskas "Jugra", bet pēc Maskavas "Dinamo" un Balašihas "MVD" apvienošanas kā Maskavas "OHK Dinamo" līgā spēlēs vien 23 komandas, jo vien augusta vidū no dalībnieku saraksta tika svītrota slovāku Popradas "Lev", kurai Slovākijas federācija vilcinājās dot atļauju spēlēt līgā.

Par Gagarina kausa ieguvējiem kļuva Ufas "Salavat Julajev" hokejisti, kas finālsērijā ar 4—1 uzvarēja Mitišču "Atlant".

## Formāts
Regulārās sezonas pamatā tika saglabāts 2009.-10. gada sezonas formāts - katra komanda izspēlēja četras spēles (divas mājās, divas viesos) ar katru savas divīzijas komandu, kā arī divas spēles (vienu mājās, vienu viesos) ar pārējām līgas komandām. Tā kā Slovākijas hokeja klubs Popradas "Lev" īsi pirms sezonas sākuma atsauca savu dalību līgā, šajā sezonā Bobrova divīzijā spēlē tikai piecas komandas, līdz ar to visi KHL klubi aizvadīs 54 spēles (56 vietā). Lai Bobrova divīzijas komandām sanāktu tāds pats spēļu skaits (54), katrai no tām ir ieviestas divas papildu spēles ar kādu no savas divīzijas komandām. Sākot ar šo sezonu, visas izslēgšanas kārtas tiks aizvadītas sērijā līdz četrām uzvarām.

## Rezultāti
### Regulārā sezona
#### Konferenču rezultāti

#### Divīziju rezultāti
**Rietumu konference**

**Austrumu konference**

#### Labākie spēlētāji
##### Rezultatīvākie spēlētāji

##### Labākie vārtu guvēji

##### Rezultatīvākie aizsargi

##### Labākie vārtsargi*
VSIV - vidēji spēlē ielaistie vārdi

* Starp tiem vārtsargiem, kas spēlējuši vismaz 1000 minūtes.

##### Nedisciplinētākie spēlētāji

### Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.

#### Labākie spēlētāji
##### Rezultatīvākie spēlētāji

##### Labākie vārtsargi
VSIV - vidēji spēlē ielaistie vārdi

## Mēneša labākie spēlētāji

## Sezonas apbalvojumi

## Ārējās saites
* Līgas oficiālā mājaslapa

## Atsauces